Foto: Fotolia “O‘zbekiston Respublikasining Jinoyat, Jinoyat-protsessual va Ma’muriy javobgarlik to‘g‘risidagi kodekslariga o‘zgartish va qo‘shimchalar kiritish haqida”gi qonun prezident tomonidan imzolandi. “Huquqiy axborot” kanali xabariga ko‘ra, qonun bilan Jinoyat-protsessual kodeksiga kiritilgan o‘zgartirish bilan yuridik shaxslar va yakka tartibdagi tadbirkorlarni taftish qilish muddati 30 kundan oshmasligi belgilab qo‘yildi. Ilgari taftish muddati belgilanmaganligi tufayli mazkur jarayon oylab davom etishi mumkin edi. Zarur bo‘lganda, bu muddat bosh prokurorning yoki uning o‘rinbosarining roziligiga ko‘ra yoxud sudning ajrimi bilan yana 30 kunga uzaytirilishi mumkin. Eslatib o‘tamiz, avvalroq uncha og‘ir bo‘lmagan jinoyat sodir etilgan kundan boshlab 4 yil o‘tgan bo‘lsa, shaxs javobgarlikdan ozod qilinishi xabar berilgandi.